
诪谞讞讜转 讬讞 注"讗 - 驻讬专讜砖 砖讟讬讬谞讝诇抓

讜专' 讬讛讜讚讛 住讘专 [住讘讜专]: 讘讛谞讱 驻诇讬讙讬 [讘讗诇讛 讛诐 讞诇讜拽讬诐], 讘诪讞砖讘 诇砖转讜转 诪讚诪讜 讗讜 诇讛拽讟讬专 诪讘砖专讜, 砖讞讬砖讘 砖诇讗 讻讚专讻讜, 讜讘讝讛 讞讻诪讬诐 诪讻砖讬专讬诐, 讗讘诇 讗诐 讞讬砖讘 诇讛谞讬讞 诇诪讞专 诪拽爪转 讚诪讜 鈥� 讚讘专讬 讛讻诇 驻住讜诇, 诪讗讬 讟注诪讗 [诪讛 讟注诐 讛讚讘专]? 讙讝讬专讛 诇讛谞讬讞 诪拽爪转 讚诪讜 讗讟讜 [诪砖讜诐] 讻诇 讚诪讜, 讜讗诐 讞讬砖讘 诇讛谞讬讞 讗转 讻诇 讚诪讜 诇诪讞专 讛专讬 讝讛 驻住讜诇讗 讚讗讜专讬讬转讗 [驻住讜诇 诪谉 讛转讜专讛],


讚转谞讬讗 [砖砖谞讜讬讛 讘专讬讬转讗], 讗诪专 诇讛诐 专' 讬讛讜讚讛: 讗讬 讗转诐 诪讜讚讬诐 诇讬 砖讗诐 讛谞讬讞讜 诇诪讞专 讜诇讗 讛讬讝讛 讚诪讜 讻诇诇 砖驻住讜诇? 讛讜讗讬诇 讜讻讱 讗诐 讞讬砖讘 诇讛谞讬讞讜 诇诪讞专 谞诪讬 [讙诐 讻谉] 驻住讜诇.


讜讗转讗 [讜讘讗] 专' 讗诇注讝专 诇诪讬诪专 [诇讜诪专]: 讗祝 讘讝讜, 讻诇讜诪专, 讘讬谉 讘诪讞砖讘 诇砖转讜转 诪拽爪转 讚诪讜 诇诪讞专 讜讘讬谉 诇讛谞讬讞 诪拽爪转 讚诪讜 诇诪讞专, 专' 讗诇讬注讝专 驻讜住诇 讜讞讻诪讬诐 诪讻砖讬专讬谉.


讜砖讜讗诇讬诐: 讜讻讬 住讘专 [住讘讜专] 专' 讬讛讜讚讛 砖讗诐 讛转讻讜讜谉 诇讛谞讬讞 诪讚诪讜 诇诪讞专 讚讘专讬 讛讻诇 驻住讜诇? 讜讛转谞讬讗 [讜讛专讬 砖谞讜讬讛 讘专讬讬转讗], 讗诪专 专讘讬: 讻砖讛诇讻转讬 诇诪爪讜转 诪讚讜转讬, 讻诇讜诪专, 诇住讻诐 讜诇讘专专 讻诇 诪讛 砖诇诪讚转讬 讗爪诇 专' 讗诇注讝专 讘谉 砖诪讜注, 讜讗诪专讬 诇讛 [讜讬砖 讗讜诪专讬诐] 讘谞讜住讞 讗讞专: 讻砖讛诇讻转讬 诇诪爪讜转 诪讚讜转讬讜 砖诇 专' 讗诇注讝专 讘谉 砖诪讜注 讻诇讜诪专, 诇诇诪讜讚 讜诇住讻诐 讗转 转讜专转讜, 诪爪讗转讬 讗转 讬讜住祝 讛讘讘诇讬 讬讜砖讘 诇驻谞讬讜 诇驻谞讬 专' 讗诇注讝专, 讜砖讜讗诇讜 讜诇讜诪讚 诪驻讬讜, 讜讛讬讛 讞讘讬讘 诇讜 讘讬讜转专 诇讬讜住祝 讛讘讘诇讬 诪讛 砖讛砖讬讘讜 注讚 砖讛讙讬注讜 诇讛诇讻讛 讗讞转, 讜讻讱 讗诪专 诇讜 讬讜住祝 讛讘讘诇讬: 专讘讬, 讛砖讜讞讟 讗转 讛讝讘讞 注诇 诪谞转 诇讛谞讬讞 诪讚诪讜 诇诪讞专, 诪讛讜?


讗诪专 诇讜: 讻砖专. 讞讝专 讜砖讗诇 讗讜转讜 注专讘讬转 讗讜转讛 砖讗诇讛, 讗诪专 诇讜: 讻砖专. 讞讝专 讜砖讗诇讜 讘砖讞专讬转 诇诪讞专转, 讗诪专 诇讜: 讻砖专. 讜砖讜讘 砖讗诇讜 讘爪讛专讬诐, 讗诪专 诇讜: 讻砖专. 讻砖讞讝专 讜砖讗诇讜 讘诪谞讞讛 (诇驻谞讜转 注专讘), 讗诪专 诇讜 专' 讗诇注讝专: 讻砖专, 讗诇讗 砖专' 讗诇讬注讝专 驻讜住诇. 爪讛讘讜 (讛讗讬专讜) 驻谞讬讜 砖诇 讬讜住祝 讛讘讘诇讬 诪砖诪讞讛.


讗诪专 诇讜 专' 讗诇注讝专: 讬讜住祝, 讻诪讚讜诪讛 讗谞讬 砖诇讗 讻讬讜讜谞谞讜 砖诪讜注转讬谞讜 注讚 注转讛, 砖讻谞专讗讛 诇讗 讛住讻诪转 诇讚注转讬 注讚 注讻砖讬讜, 注讚 砖讗诪专转讬 砖讬砖 讘讻讱 驻住讜诇. 讗诪专 诇讜: 专讘讬, 讛谉 [讻谉]! 讻砖专 讛讜讗, 讻讚讘专讬讱, 讗诇讗 砖专' 讬讛讜讚讛 驻住讜诇 砖谞讛 诇讬 讘注谞讬谉 讝讛, 讜讞讝专转讬 注诇 讻诇 转诇诪讬讚讬讜 讜讘拽砖转讬 诇讬 讞讘专 砖砖诪注 讚讘专 讘注谞讬谉 讝讛 诪驻讬讜, 讜诇讗 诪爪讗转讬, 讜住讘讜专 讛讬讬转讬 砖讟注讜转 讛讬讗 讘讬讚讬, 注讻砖讬讜 砖砖谞讬转 诇讬 讘砖诐 专' 讗诇讬注讝专 砖讛讜讗 驻住讜诇 讛讞讝专转 诇讬 讗讘讬讚转讬, 诪爪讗转讬 诪讛 砖讘讬拽砖转讬.


讝诇讙讜 注讬谞讬讜 讚诪注讜转 砖诇 专' 讗诇注讝专 讘谉 砖诪讜注 诪专讜讘 讛转专讙砖讜转, 讗诪专: 讗砖专讬讻诐 转诇诪讬讚讬 讞讻诪讬诐 砖讚讘专讬 转讜专讛 讞讘讬讘讬谉 注诇讬讻诐 讘讬讜转专, 砖讛讬讛 讬讜住祝 讛讘讘诇讬 砖讜讗诇 讜讞讜讝专 讜砖讜讗诇 讻讚讬 诇讘专专 诪讛 砖诇诪讚. 拽专讗 注诇讬讜 专' 讗诇注讝专 讛诪拽专讗 讛讝讛: "诪讛 讗讛讘转讬 转讜专转讱 讻诇 讛讬讜诐 讛讬讗 砖讬讞转讬" 讜讙讜' (转讛诇讬诐 拽讬讟, 爪讝), 讜讛讜住讬祝: 讛讗 [讛专讬] 诪驻谞讬 砖专' 讬讛讜讚讛 讛讜讗 讘谞讜 砖诇 专' 讗诇注讗讬, 讜专' 讗诇注讗讬 讛讬讛 转诇诪讬讚讜 砖诇 专' 讗诇讬注讝专, 诇驻讬讻讱 砖谞讛 诇讱 专' 讬讛讜讚讛 诪砖谞转 专' 讗诇讬注讝专 砖讛讜讗 驻讜住诇.


 讜诪注转讛 诇注谞讬讬谞谞讜, 讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 砖讛砖讜讞讟 注诇 诪谞转 诇讛谞讬讞 诪讚诪讜 诇诪讞专, 诇讚讘专讬 讛讻诇 驻住讜诇 讗转谞讬讬讛 [砖谞讛 诇讜] 专' 讬讛讜讚讛 诇讬讜住祝 讛讘讘诇讬, 讻驻讬 砖讛住讘专谞讜 讗转 讚注转 专' 讬讛讜讚讛 讘讘专讬讬转讗, 讗诐 讻谉 诪讗讬 [诪讛 驻讬专讜砖] 诪讛 砖讗诪专 讬讜住祝 讛讘讘诇讬 诇专' 讗诇注讝专 讘谉 砖诪讜注 "讛讞讝专转 诇讬 讗讘讬讚转讬"? 讛诇讜讗 讗讬讛讜 驻诇讜讙转讗 拽讗诪专 诇讬讛 [讛讜讗, 专' 讗诇注讝专 讘谉 砖诪讜注, 诪讞诇讜拽转 讗诪专 诇讜] 砖专拽 专' 讗诇讬注讝专 住讘讜专 讻谉, 讜讗讬谉 讝讛 讚讘专讬 讛讻诇!


 讜诪拽砖讬诐 诇爪讚 砖谞讬: 讗诇讗 诪讗讬 [诪讛 讗转讛 讗讜诪专], 砖诇讚讘专讬 讞讻诪讬诐 讻砖专 讜专' 讗诇讬注讝专 (驻住讜诇) 驻讜住诇 讗转谞讬讬讛 [砖谞讛 诇讜] 专' 讬讛讜讚讛 诇讬讜住祝 讛讘讘诇讬? 讗讬 讛讻讬 [讗诐 讻讱], 诪讗讬 [诪讛讜] 砖讗诪专 专' 讗诇注讝专 讘谉 砖诪讜注: 讛讗 [讛专讬] 诪驻谞讬 砖专' 讬讛讜讚讛 讛讬讛 转诇诪讬讚 转诇诪讬讚讜 砖诇 专' 讗诇讬注讝专 砖谞讛 诇讱 砖讬砖 讘讻讱 驻诇讜讙转讗 [诪讞诇讜拽转]? 讜讛诇讜讗 诇讚讘专讬 专' 讗诇注讝专 讘谉 砖诪讜注 讗谞谉 谞诪讬 驻诇讜讙转讗 拽讗 诪转谞讬谞谉 [讗谞讜 讙诐 讻谉 诪讞诇讜拽转 讗谞讜 砖讜谞讬诐] 讘讝讛!


讗诇讗, 诇注讜诇诐 "讚讘专讬 讛讻诇 驻住讜诇" 讗转谞讬讬讛 [砖谞讛 诇讜] 专' 讬讛讜讚讛 诇讬讜住祝 讛讘讘诇讬, 讜诪讗讬 [讜诪讛 驻讬专讜砖] "讛讞讝专转 诇讬 讗讘讬讚转讬"? 诇讗 砖讗诪专 诇讜 专' 讗诇注讝专 诪诪砖 讻驻讬 砖砖诪注 诪驻讬讜 砖诇 专' 讬讛讜讚讛, 砖讛专讬 讗诪专 诇讜 砖讬砖 诪讞诇讜拽转 讘讚讘专, 讗诇讗 讚讛讚专 诇讬讛 诪讬讛讗 [砖讛讞讝讬专 诇讜 注诇 讻诇 驻谞讬诐] 砖讜诐 (砖诐) 驻住诇讜转 讘注讜诇诐, 砖讬砖 诪讬 砖住讘讜专 讻驻讬 砖砖诪注 诪专讘讜, 砖讗诐 砖讞讟 注诇 诪谞转 诇讛谞讬讞 讚诪讜 诇诪讞专 讛专讬 讝讛 驻住讜诇.


讗 诪砖谞讛 诇讗 讬爪拽 砖诪谉 注诇 讛诪谞讞讛, 讗讜 诇讗 讘诇诇 讗转 讛诪谞讞讛 讘砖诪谉, 讗讜 诇讗 驻转转 讗讜转讛 诇驻转讬转讬诐, 讜讻谉 讗诐 诇讗 诪诇讞 讗讜转讛, 讗讜 诇讗 讛谞讬祝 讗转 诪谞讞转 讛注讜诪专 讜诪谞讞转 讛拽谞讗讜转, 讗讜 诇讗 讛讙讬砖 讗转 讛诪谞讞讛 诇拽专谉 讛诪讝讘讞 拽讜讚诐 讛拽诪讬爪讛, 讗讜 砖驻转转谉 讗转 讛诪谞讞讜转 讛讟注讜谞讜转 驻转讬转讛 诇驻转讬诐 诪专讜讘讜转, 讙讚讜诇讜转 诪谉 讛砖讬注讜专 讛专讗讜讬, 讗讜 诇讗 诪砖讞谉 讘砖诪谉 讗转 讛专拽讬拽讬诐 讛讟注讜谞讬诐 诪砖讬讞讛 (专讗讛 讜讬拽专讗 讘, 讚) 鈥� 讘讻诇 讛诪拽专讬诐 讛讗诇讛 讛诪谞讞讛 讻砖讬专讛.


讘 讙诪专讗 讜砖讜讗诇讬诐: 诪讗讬 [诪讛 驻讬专讜砖] 诇讗 讬爪拽, 砖讛讜讗 讻砖专? 讗讬诇讬诪讗 [讗诐 转讗诪专] 诇讗 讬爪拽 砖诪谉 讻诇诇, 讛诇讜讗 注讬讻讜讘讗 讻转讘 [注讬讻讜讘 讻转讜讘] 讘讛 讘讬爪讬拽讛, 讜讗诐 讗讬谞讜 讬讜爪拽 讛专讬讛讜 驻住讜诇! 讗诇讗 讘讛讻专讞 讛讻讜讜谞讛 讛讬讗 砖诇讗 讬爪拽 讻讛谉 讗诇讗 讬爪拽 讝专. 讜砖讜讗诇讬诐: 讗讬 讛讻讬 [讗诐 讻讱] 讗转讛 诪驻专砖, 诇讗 讘诇诇 谞诪讬 [讙诐 讻谉] 转驻专砖: 诇讗 讘诇诇 讻讛谉 讗诇讗 讝专, 讜谞讚讬讬拽 诪讻讗谉: 讛讗 [讗讘诇] 讗诐 诇讗 讘诇诇 讻诇诇 鈥� 驻住讜诇讛.

